wannaphong/clean_thaiwikipedia huggingface dataset:
# ลูกอีสาน (ภาพยนตร์)
ลูกอีสาน เป็นภาพยนตร์ไทยซึ่งผลิตและจัดจำหน่ายโดยไฟว์สตาร์โปรดักชั่น ออกฉายเมื่อปี พ.ศ. 2525 โดยสร้างจากนวนิยายรางวัลซีไรต์ประจำปี พ.ศ. 2522 เรื่องลูกอีสาน ผลงานของคำพูน บุญทวี  กำกับการแสดงโดย วิจิตร คุณาวุฒิ นำแสดงโดย องอาจ มณีวรรณ เจ้าของบท "ทองปาน โพนทอง" ในภาพยนตร์ต้องห้ามสะท้อนสภาพสังคมหลังเหตุการณ์ 14 ตุลา เรื่อง ทองปาน และ ด.ช. คณิต จีระดิษฐ์  

อนึ่ง คำพูน บุญทวี ผู้ประพันธ์นวนิยายต้นฉบับ ได้ร่วมแสดงภาพยนตร์เรื่องนี้ในบทของ "ลุงกา"

 โครงเรื่อง 

ภาพยนตร์เรื่องลูกอีสานเป็นเรื่องราวของวิถีชีวิตชาวนาอีสานในหมู่บ้านโคกอีแหลว ซึ่งอยู่ในพื้นที่ตอนเหนือของจังหวัดอุบลราชธานี ในช่วงทศวรรษ 2480ในภาพยนตร์มีฉากเปิดแผ่นเสียงเพลงรักเมืองไทย ซึ่งแต่งโดยหลวงวิจิตรวาทการ เมื่อ พ.ศ. 2479   โดยบอกเล่าถึงการฟันฝ่าอุปสรรคจากภัยธรรมชาติ ขนบธรรมเนียม ประเพณี ศิลปวัฒนธรรม และความเชื่อของผู้คนในสังคม ผ่านมุมมองของตัวละครหลัก 2 คน คือบักคูน เด็กชายที่ถอดมาจากชีวิตจริงของผู้ประพันธ์คำพูน บุญทวี เดิมชื่อ คูน  เป็นชาวตำบลทรายมูล กิ่งอำเภอทรายมูล จังหวัดอุบลราชธานี ซึ่งปัจจุบันคืออำเภอทรายมูล จังหวัดยโสธร และพ่อสุด พ่อของบักคูน

 นักแสดง 
 องอาจ มณีวรรณ (ทองปาน โพนทอง) - พ่อสุด
 จันทร์เพ็ญ ศิริเทพ - แม่ลุน
 ไกรลาศ เกรียงไกร - ทิดจุ่น
 ไพลิน สมนภา - คำกอง
 ด.ช. คณิต จีระดิษฐ์  - บักคูณ
 ศรินทิพย์ ศิริวรรณ - ป้าญวน
 สุลาลีวัลย์ สุวรรณทัต - ย่า
 วรรณพักต์ ก้อนภูธา - ป้าบัวศรี
 เพ็ญศรี เบิกสีไสย์ - วันด่าม
 ประจน โภคสุวรรณ - ลุงเข้ม
 ดอน ดงเค็ง - ลุงใหญ่
 สิน อัศวเมธี - ลุงเมฆ
 เสถียร สุนทรสัจ - ทิดฮาด
 ธงชัย ประสงค์สันติ - บักกาจ
 จำปา วงทิศา - เจ๊กอู๋
 บุตรศรี จารุภาส - บักจันดี
 ขนิษฐา แรกเรียง - บัวลา
 อรสา วงศาโรจน์ - ป้าขาว
 กิมน้อย เย็นรำ - เมียเจ๊กอู๋
 ด.ญ. บุญทิวา แว่นเกตุ - ยี่สุ่น
 ด.ญ. กัญรัตน์ แสงสุริ - บุญหลาย
 เทวา จันทร์พวง - หมอลำหนู
 สมคิด สายหอม - หมอลำอัมพร

นักแสดงเกียรติยศรับเชิญ
 ศรีมงคล - หลวงพ่อเคน
 คำพูน บุญทวี  - ลุงกา

 รางวัล 
 รางวัลตุ๊กตาทองพระสุรัสวดี  ครั้งที่ 14 ประจำปี 2525 (มอบรางวัล 25/12/2525) 
 ภาพยนตร์ยอดเยี่ยม 
 นักแสดงนำชายยอดเยี่ยม - ทองปาน โพนทอง (เข้าชิง)
 นักแสดงประกอบหญิงยอดเยี่ยม - ศรินทิพย์ ศิริวรรณ ได้รับรางวัล, จันทร์เพ็ญ ศิริเทพ (เข้าชิง) 
 ผู้กำกับการแสดงยอดเยี่ยม - วิจิตร คุณาวุฒิ
 บทภาพยนตร์ดัดแปลงยอดเยี่ยม - วิจิตร คุณาวุฒิ 
 รางวัลสุพรรณหงส์ทองคำ ครั้งที่ 4 ประจำปี 2525 (มอบรางวัล 10/4/2526) 
 ภาพยนตร์ยอดเยี่ยม 
 นักแสดงนำชายยอดเยี่ยม - ทองปาน โพนทอง
 ผู้กำกับการแสดงยอดเยี่ยม - วิจิตร คุณาวุฒิ
 บทภาพยนตร์ยอดเยี่ยม - วิจิตร คุณาวุฒิ
 การลำดับภาพยอดเยี่ยม - วิจิตร คุณาวุฒิ

เชิงอรรถ
# ทงแดมุน
ฮึงอินจีมุน  โดยทั่วไปรู้จักกันในชื่อ ทงแดมุน  เป็นหนึ่งในแปดประตูกรุงโซลของกำแพงเมืองโซล แลนด์มาร์กสำคัญในโซลตอนกลาง ประเทศเกาหลีใต้

ประวัติ
โครงสร้างนี้สร้างครั้งแรกโดยพระเจ้าแทโจเมื่อปีที่ 5 ของรัชสมัยพระองค์ (ค.ศ. 1398) จากนั้นจึงมีการบูรณะใน ค.ศ. 1453 และโครงสร้างปัจจุบันสร้างใหม่ใน ค.ศ. 1869
ฮึงอินจีมุนแสดงรูปแบบสถาปัตยกรรมแบบยุคโชซ็อนตอนปลาย ลักษณะที่แปลกที่สุดก็คือกำแพงส่วนนอกที่สร้างขึ้นที่เรียกว่า องซ็อง (Ongseong) ซึ่งสร้างขึ้นเพื่อชดเชยจุดอ่อนของเป้าหมายจากผู้รุกรานจำนวนมาก เพื่อป้องกันประตู

การรักษา

ภาพ
# ผักกูด
ผักกูด  เป็นชื่อของผักชนิดหนึ่งที่อยู่ในตระกูลเฟิร์นที่อยู่ในวงศ์ Athyriaceae ซึ่งมนุษย์สามารถนำมาปรุงเป็นอาหารได้ นอกจากจะนำมาเป็นอาหารได้แล้วยังนำมาเป็นสมุนไพรได้อีกด้วย  ผักกูดมักจะขึ้นอยู่ตามริมน้ำหรือพื้นที่ชุ่มน้ำ มากกว่าในป่าทึบ มักพบบ่อยเพราะเป็นช่วงเจริญเติบโตในฤดูฝน

มีเหง้าสูงได้ 1-2 เมตร ใบเป็นแผงรูปขนนก ตอนอายุยังน้อยจะแตกเป็นรูปขนนกชั้นเดียวคู่ขนานกันไปตั้งแต่โคนใบถึงปลายใบ เมื่ออายุมากขึ้นใบจะเปลี่ยนเป็นรูปขนนก 2 ชั้น ยอดอ่อนและปลายยอดม้วนงอแบบก้นหอย  พบกระจายพันธุ์ทั่วไปในทวีปเอเชียและโอเชียเนีย

ใบของผักกูดใช้ต้มน้ำดื่มหรือกินสด ช่วยแก้ไข้ตัวร้อน, แก้พิษอักเสบ, บำรุงสายตา, บำรุงโลหิต, แก้โลหิตจาง ป้องกันเลือดออกตามไรฟันและขับปัสสาวะเด็ดขาดมาก ลดความดันโลหิตสูง ลดคอเลสเตอรอลในเม็ดเลือด มีสารบีตา-แคโรทีนและธาตุเหล็กสูง ส่วนใหญ่จะนำใบอ่อน ช่ออ่อน ทำแกงกับปลาเนื้ออ่อนน้ำจืด เช่นปลาช่อนหรือลวกจิ้มน้ำพริกชนิดต่างๆ ยำผักกูด, ผักกูดผัดน้ำมันหอย, แกงกะทิกับปลาย่าง, ลวกกะทิ แต่ไม่นิยมกินสด ๆ กันเพราะจะมียางเป็นเมือกอยู่ที่ก้าน

นอกจากนี้แล้ว ผักกูดยังเป็นดัชนีชี้วัดถึงสภาพแวดล้อมให้ได้รู้ว่า บริเวณไหนอากาศไม่ดี ดินไม่บริสุทธิ์ มีสารเคมีเจือปนอยู่ ผักกูดจะไม่ขึ้นหรือแตกต้นในบริเวณนั้นเด็ดขาด 
ระเบียงภาพ
# ผจญโลกแวมไพร์มรณะ
ผจญโลกแวมไพร์มรณะ  เป็นภาพยนตร์สยองขวัญที่ดัดแปลงมาจากวรรณกรรมชุดตำนานชีวิตดาร์เรน แชน เขียนโดยดาร์เรน โอชอนิสซี จัดจำหน่ายในรูปแบบหนังสือที่อังกฤษครั้งแรกในปี 2000 ในชื่อ 'Cirque Du Freak' และทาง Universal Studios ได้นำมาสร้างเป็นภาพยนตร์โดยมีพอล ไวทซ์ เป็นผู้กำกับ และไบรอัน เฮลจ์แลนด์ เป็นผู้เขียนบทภาพยนตร์ โดยที่ดาร์เรน โอชอนิสซีไม่มีส่วนเกี่ยวข้องกับการเขียนแต่อย่างไร และยังมีลอเรน ชูเลอร์ ดอนเนอร์ (Donner's Company) เป็นผู้ให้ความร่วมมือในการถ่ายทำภาพยนตร์เรื่องนี้ Cirque Du Freak (2008) ได้รวบรวมผู้กำกับ คนเขียนบท นักแสดง และอื่นๆ ในวันที่ 15 มิถุนายน พ.ศ. 2550 การถ่ายทำครั้งแรกจะเริ่มขึ้นในวันที่ 19 กุมภาพันธ์ พ.ศ. 2551 ถ่ายทำที่เมืองนิวออร์ลีนส์ รัฐลุยเซียนา ประเทศสหรัฐอเมริกา เนื้อเรื่องของภาพยนตร์จะมีเนื้อเรื่องของหนังสือสามเล่มแรก คือ มนุษย์ประหลาดสยองขวัญ ผู้ช่วยผีดูดเลือด และอุโมงค์ปีศาจ เป็นหลัก

 เรื่องย่อ 
ดาร์เรน แชนได้ตั๋วสำหรับการแสดงมนุษย์ประหลาด 'ซีร์ก ดู ฟรีก' มา 2 ใบ ที่ระบุไว้ว่าเป็นคณะที่น่าทึ่งที่สุดเท่าที่เคยมีมา ดาร์เรนจึงออกเดินทางไปชมซีร์ก ดู ฟรีก กับเพื่อนรักของเขา สตีฟ เลนเนิด หรือฉายาสตีฟ เลพเพิด ทุกอย่างเป็นไปได้ด้วยดีจนเมื่อสตีฟเกิดจำหนึ่งในนักแสดงมนุษย์ประหลาดได้ขึ้นมา ซึ่งได้ทำให้ชีวิตของดาร์เรน แชนพลิกผลันไปตลอดกาล

 นักแสดง 
 Chris Massoglia แสดงเป็น ดาร์เรน แชน
 John C. Reilly แสดงเป็น ลาร์เทน เครปสลีย์ หรือ เวอร์ ฮอร์สตัน
 จอช ฮัทเชอร์สัน แสดงเป็น สตีฟ (เลพเพิด) เลนเนิด
 เจสสิก้า คาร์ลสัน แสดงเป็น เด็บบี เฮมล็อก
 แพทริก ฟิวกิต แสดงเป็น เอฟรา ฟอน(เด็กงู)
 ไมเคิล เซิร์ฟเวอร์ริส แสดงเป็น เดสมอนด์ ไทนี
 มอร์แกน เซย์เลอร์ แสดงเป็น แอนนี แชน
 เคน วาตานาเบ แสดงเป็น ไฮเบอร์เนียส ทอลล์
 ซัลมา ฮาเยก แสดงเป็น ทรูสกา(ผู้หญิงมีเครา)
 เจน คราโคว์สกี้ แสดงเป็น คอร์มา มนุษย์งอก (อันที่จริงในหนังสือเขียนไว้ว่าเป็นผู้ชายและชื่อคอร์แม็ค มนุษย์งอก แต่ Universal Studios ได้เปลี่ยนชื่อและแสดงโดยผู้หญิง)
# ไฮ
ไฮ สามารถหมายถึง

 ไฮ (พรรณไม้) พืชชนิดหนึ่งในวงศ์ Moraceae
 ไฮ ขันจันทา ปราชญ์ชาวบ้าน จังหวัดอุบลราชธานี
# เควิน เฟเดอร์ไลน์
เควิน เฟเดอร์ไลน์  เกิดเมื่อวันที่ 21 มีนาคม ค.ศ. 1978 เป็นนักเต้น แร็ปเปอร์ นายแบบ ชาวอเมริกัน 

เควินมีลูกชายและลูกสาว 2 คน กับ ชาร์ แจ๊กสัน มีลูกชาย 2 คน กับ บริตนีย์ สเปียส์ มีลูกสาว 1 คน กับ วิคตอเรีย ปริ๊นส์
# ลานวัด
ลานวัด อาจหมายถึง

 ที่โล่ง(ลาน) ภายในวัด หรือพุทธศาสนาสถานอื่นๆ (ดูเพิ่มที่ วัดไทย)
 ลานวัด (พรรณไม้) พรรณไม้ในวงศ์ปาล์ม
# เดียร์...
เดียร์...  เป็นอัลบั้มเพลงของซาจิ ทาอินากะ ซึ่งออกจำหน่ายครั้งแรกในวันที่ 7 มีนาคม พ.ศ. 2550 อัลบั้มขึ้นถึงอันดับที่ 33 ในตารางอันดับอัลบั้มประจำสัปดาห์ของออริคอน

หมายเลขบัญชีรายชื่อของอัลบั้มนี้คือ GNCX-1002

 รายชื่อเพลง 
 รายชื่อเพลง
 プロローグ ～Trust you～
 最高の片想い
 笑顔が戻ってきた!!!
 Cry
 それでも
 アリの夢
 独り占めしたい
 Happy Song
 会いたいよ。
 Symphony of Fate disillusion～きらめく涙は星に
 mother
# เลิฟอิส...
เลิฟอิส...  เป็นอัลบั้มของซะชิ ทะอินะกะ นักร้องหญิงชาวญี่ปุ่น โดยอัลบั้มนี้เป็นอัลบั้มที่สองของเธอในเครือของ ซิซตัส ออกจำหน่ายเมื่อวันที่ 13 กุมภาพันธ์ พ.ศ. 2551 ในสองรูปแบบคือ รูปแบบซีดีมาตรฐาน และรูปแบบจำนวนจำกัด อันประกอบด้วยซีดี และดีวีดี อันบรรจุมิวสิกวิดีโอของทั้ง 4 ซิงเกิลที่ออกมาก่อนหน้านี้ของเธอ

หมายเลขแค็ตตาล็อกของฉบับมาตรฐานคือ GNCX-1006 และฉบับจำกัดคือ GNCX-1005

อัลบั้มนี้เป็นอัลบั้มที่นำเพลงจากใน 3 ซิงเกิลล่าสุดของเธอมารวมไว้ เช่น "อิโตชีฮิโตะเอะ", "ลิปสติก / อิชิบังโบชิ" และ "วิสิตออฟเลิฟ"

 รายชื่อเพลง 
 ซีดีมาตรฐาน  

 Visit of love
 Delight
 Lipstick
 Sayonara (サヨナラ)
 Dakishimete (抱きしめて)
 Ichiban Boshi (一番星)
 HOME
 My Darling
 Nukegara (抜け殻)
 Sakura mau (桜舞う)
 Itoshii Hito e (愛しい人へ)
 Michi  Zen Jū ni Kyoku Shuuroku (道　　全12曲収録)

 ดีวีดี 

 disillusion (PV)
 Kirameku Namida wa Hoshi ni (PV)
 Saikō no Kataomoi (PV)
 Aitai yo. (PV)
# หัวใจน้ำหมึก
หัวใจน้ำหมึก  เป็นวรรณกรรมเยาวชนแฟนตาซี ประพันธ์โดยคอร์เนลีอา ฟุงเคอ นักเขียนชาวเยอรมัน เป็นหนังสือเล่มแรกในชุดไตรภาคโลกน้ำหมึก หนังสือเล่มที่สองและสามคือ มนตร์น้ำหมึก และ มฤตยูน้ำหมึก

เนื้อหาของนิยายเกี่ยวกับเด็กหญิงอายุ 12 ปีคนหนึ่ง ชื่อ เม็กกี้ โฟลชาร์ต เธออยู่กับบิดาเพียงลำพัง คือ มอร์ติเมอร์ หรือที่เธอเรียกว่า "โม" ผู้ซึ่งไม่เคยอ่านหนังสือให้เธอฟังเลย เหตุผลนั้นปรากฏประจักษ์แก่เธอในไม่ช้า เมื่อวันหนึ่งมีคนแปลกหน้ามาเยือน และเม็กกี้จึงได้รู้จักโลกแห่งใหม่ นั่นคือโลกใน "หนังสือ"

มนตร์น้ำหมึก เป็นหนังสือเล่มที่สองในวรรณกรรมชุดนี้ ในเล่มนี้ เม็กกี้และฟาริดได้เข้าเข้าไปในโลกน้ำหมึกเพื่อเตือนนิ้วฝุ่นเรื่องบาสต้า ที่โลกน้ำหมึกแห่งนี้เม็กกี้ได้พบกับผู้คนมากมาย ในขณะที่โมและเรซ่า พ่อแม่ของเธอได้ตามเข้ามาในนี้ด้วย
# บาร์โตโลเม เอสเตบัน มูริโย
thumb|230px|“เด็กขายผลไม้” (The Little Fruit Seller) - ค.ศ. 1670
บาร์โตโลเม เอสเตบัน มูริโย  รับศีลล้างบาปเมื่อ 1 มกราคม ค.ศ. 1618 ที่เซบิยา ประเทศสเปน และเสียชีวิตที่เซบิยาเช่นกันเมื่อวันที่ 3 เมษายน ค.ศ. 1682 เป็นจิตรกรสมัยศิลปะบาโรกคนสำค้ญของประเทศสเปนในคริสต์ศตวรรษที่ 17 มีความสำคัญในการเขียนภาพสีน้ำมัน แม้ว่ามูริโยจะมีชื่อเสียงในการเขียนภาพทางศาสนาแต่ก็ได้เขียนภาพชีวิตชาวบ้านทั้งผู้หญิงและเด็กร่วมสมัยไว้มาก เป็นภาพของเด็กขายดอกไม้ เด็กเกเร ขอทาน ซึ่งทำให้เราเห็นภาพชีวิตประจำวันในสมัยคริสต์ศตวรรษที่ 17

 ชีวิต 
มูริโยเป็นลูกคนสุดท้องของพี่น้องทั้งหมด 14 คน พ่อของมูริโยเป็นช่างตัดผมและศัลยแพทย์ชื่อกัสปาร์ เอสเตบัน (Gaspar Esteban) และแม่ชื่อมาริอา เปเรซ (María Pérez Murillo) พ่อและแม่เสียชีวิตตั้งแต่มูริโยยังเด็ก มูริโยจึงโตขึ้นมากับพี่สาวชื่ออานา (Ana) ผู้แต่งงานกับฆวน อากุสติน เด ลากาเรส (Juan Agustín de Lagares) ผู้เป็นช่างตัดผมและศัลยแพทย์เช่นเดียวกับพ่อซึ่งมูริโยสนิทสนมด้วย มูริโยแต่งงานกับเบอาตริซ กาเบรรา (Beatriz Cabrera) เมื่อปี ค.ศ. 1648 และมีลูกด้วยกัน 9 คน

 อาชีพ 
มูริโยเริ่มการศึกษาทางศิลปะกับฆวน เดล กัสติโย (Juan del Castillo) ที่เซบิยา มูริโยพยายามทำความคุ้นเคยกับภาพเขียนแบบฟลานเดอร์สซึ่งเป็นงานเขียนที่มีความนิยมกันในการซึ้อขายกันในเซวิลล์และขณะเดียวกันก็พยายามไม่ทิ้งอิทธิพลจากบริเวณอื่น ๆ งานชิ้นแรก ๆ ของมูริโยมีอิทธิพลความเหมือนจริงมาจากฟรันซิสโก เด ซูร์บารัน, จูเซปเป เด รีเบรา (Jusepe de Ribera) และอาลอนโซ กาโน (Alonso Cano) เมื่องานเขียนของมูริโยวิวัฒนาการขึ้นก็เริ่มปรับปรุงงานให้เหมาะกับความนิยมตามสมัยของชนชั้นสูงและเจ้านายผู้เป็นลูกค้า โดยเฉพาะงานสำหรับงานคริสตจักรโรมันคาทอลิก

เมื่ออายุได้ 26 ปีในปี ค.ศ. 1642 มูริโยก็ย้ายไปมาดริดซึ่งคงเป็นที่ที่มูริโยมีความคุ้นเคยกับงานของดิเอโก เบลัซเกซ และคงได้เห็นงานของจิตรกรสำคัญ ๆ ของเวนิสและฟลานเดอร์สที่มีอยู่ในราชสำนัก การใช้สีอย่างสวยงามและการวางองค์ประกอบของงานของมูริโยในสมัยต่อมาทำให้เราสันนิษฐานว่ามูริโยมีอิทธิพลเช่นที่ว่า
Bartolome Esteban Murillo, Britannica online Encyclopedia, retrieved 30 Sept. 2007.  มูริโยย้ายกลับมาเซบิยาเมื่อปี ค.ศ. 1645 ในปีนั้นมูริโยเขียนภาพ 13 ภาพให้กับ อารามเซนต์ฟรานซิสเอลกรันเด ที่เซบิยาซึ่งทำให้มูริโยกลายเป็นที่รู้จัก ต่อมามูริโยก็เขียนภาพให้กับอาสนวิหารเซบิยา และมีความเชี่ยวชาญในการวาดชุดพระแม่มารีและพระบุตรและการปฏิสนธินิรมล

หลังจากที่ทำงานอยู่ที่มาดริดอยู่ระยะหนึ่งระหว่างปี ค.ศ. 1658 ถึงปี ค.ศ. 1660 มูริโยย้ายกลับมาเซบิยาอีกครั้ง หนนี้มูริโยก่อตั้ง “สถาบันวิจิตรศิลป์แห่งเซบิยา” (Academia de Bellas Artes (Seville)) และเป็นผู้อำนวยการร่วมกับสถาปนิกฟรันซิสโก เอร์เรรา ผู้ลูก (Francisco Herrera the Younger) ระยะนี้เป็นระยะที่มูริโยมีงานสำคัญ ๆ มากมายรวมทั้งฉากแท่นบูชาสำหรับอารามคณะออกัสติเนียน ภาพเขียนที่โบสถ์ซานตามาเรียลาบลังกา และอื่น ๆ
# ยุทธการทุ่งวอเตอร์ชิป
ยุทธการทุ่งวอเตอร์ชิป  เป็นนวนิยายสำหรับเยาวชนแนวแฟนตาซีวีรบุรุษ ประพันธ์โดย ริชาร์ด อดัมส์ นักเขียนชาวอังกฤษ เป็นนวนิยายเรื่องแรกของเขาและเป็นงานที่ทำให้มีชื่อเสียงโด่งดังขึ้นมา ชื่อหนังสือตั้งชื่อตามสถานที่อันเป็นฉากสำคัญในท้องเรื่อง คือ ทุ่งวอเตอร์ชิป เนื้อหาเกี่ยวกับการออกค้นหาดินแดนอันเสรีสำหรับตนเองของเหล่ากระต่ายกลุ่มหนึ่ง ผู้ประพันธ์ได้สร้างโลกของกระต่ายขึ้นอย่างสมจริง อันมีทั้งภาษา วัฒนธรรม บทกวี และประวัติศาสตร์ของกระต่าย บางฉบับพิมพ์ยังมี "พจนานุกรมกระต่าย" ตีพิมพ์ไว้ท้ายเล่มด้วย

อดัมส์นำเสนอผลงานของเขาอยู่ถึง 13 ครั้งกับสำนักพิมพ์ต่างๆ กัน กว่าจะได้ตีพิมพ์นิยายเรื่องนี้กับสำนักพิมพ์ Rex Collings ในปี ค.ศ. 1972 หลังจากนั้นก็ประสบความสำเร็จอย่างมาก และต้องตีพิมพ์ซ้ำตลอดเวลาจนหนังสือไม่เคยหมดคลังเลยJohn D. Rateliff Classics of Fantasy  นิยายเรื่องนี้ได้เป็น "นิยายขายดีตลอดกาล" (Best selling novel of all time) ของสำนักพิมพ์เพนกวินบุ๊คส์ ประเทศอังกฤษInterview: Richard Adams BBC Berkshire, จาก bbc.co.uk 16 มีนาคม 2007 นอกจากนี้ยังได้เหรียญรางวัลคาร์เนกี เป็นวรรณกรรมคลาสสิก เมื่อปี ค.ศ. 1972

ยุทธการทุ่งวอเตอร์ชิป แปลเป็นภาษาต่างๆ มากกว่า 30 ภาษา สำหรับภาษาไทยแปลโดย คุณสุดจิต ภิญโญยิ่ง พิมพ์โดยสำนักพิมพ์แพรวเยาวชน

 ตัวละคร 

 ไฟเวอร์
 เฮเซล
 บิ๊กวิก
 แบล๊คอาวาร์
 เคฮาร์
 นายพลวูนเวิร์ต
 ฟริธ
 เอล-ฮแร์ราห์
 กระต่ายดำแห่งอินเล่
# วัดทุ่งเศรษฐี (จังหวัดอุตรดิตถ์)
วัดทุ่งเศรษฐี หรือ วัดห้วยบง ตั้งอยู่ที่ หมู่ 7 บ้านห้วยบง ตำบลป่าเซ่า อำเภอเมือง จังหวัดอุตรดิตถ์ ห่างจากตัวอำเภอ 12 กิโลเมตร มีชื่อเดิมว่า "วัดห้วยบง" วัดทุ่งเศรษฐี มีฐานะเป็นวัดที่ยังไม่ได้รับพระราชทานวิสุงคามสีมา (ยังไม่มีอุโบสถ) สังกัดสังกัดการปกครองคณะสงฆ์มหานิกาย ภาค 4 ตัววัดมีความร่มรื่นและเงียบสงบ วัดนี้ตั้งอยู่ริมบึงทุ่งกะโล่ แหล่งกักเก็บน้ำตามธรรมชาติขนาดใหญ่ของจังหวัดอุตรดิตถ์ จากตัววัดสามารถมองเห็นทัศนียของบึงทุ่งกะโล่ได้ชัดเจน

 สภาพวัด 

วัดทุ่งเศรษฐี เดิมชื่อ วัดห้วยบง มีฐานะเป็นวัดตามพระราชบัญญัติคณะสงฆ์ พุทธศักราช 2505 (ไม่มีวิสุงคามสีมา)  มีพื้นที่ 49 ไร่เศษ มีศาสนสถาน - ถาวรวัตถุอยู่ประปรายกระจายไปตามป่าภายในอาณาบริเวณวัด ตัววัดตั้งอยู่ริมบึงทุ่งกะโล่ แหล่งกักเก็บน้ำตามธรรมชาติขนาดใหญ่ของจังหวัดอุตรดิตถ์ มีบรรยากาศที่เหมาะแก่การปฏิบัติธรรม

 ประวัติวัด 

 รายนามเจ้าอาวาสวัดทุ่งเศรษฐี 

ตั้งแต่ พ.ศ. 2502 ถึงปัจจุบัน

ลำดับเจ้าอาวาสวัดทุ่งเศรษฐี เท่าที่มีหลักฐานสืบค้นได้รายชื่อตำแหน่ง ปีที่ดำรงตำแหน่ง (พ.ศ.) 1. พระอธิการบาง ไม่ทราบฉายา  เจ้าอาวาส  พ.ศ. 2502 - 2507 2. พระอธิการดิน ยสิโก   เจ้าอาวาส พ.ศ. 2508 - 2517 3. หลวงพ่อพีระ ไม่ทราบฉายา  เจ้าอาวาส พ.ศ. 2518 - 2519 4. พระอธิการอุทิศ กนฺตสีโล   เจ้าอาวาส พ.ศ. 2520 - 2541 5. พระอธิการพยัคเทพ รตนนนฺโท  เจ้าอาวาส พ.ศ. 2542 - 2546 6. พระอธิการทองดี ฐิติสมฺปนฺโน  เจ้าอาวาส พ.ศ. 2547 - ปัจจุบัน *หมายเหตุ: พระที่รักษาวัดก่อนหน้านั้นไม่อาจทราบชื่อได้

 พระภิกษุสงฆ์จำพรรษา 

 พระสังฆาธิการ 

 ชื่อ ตำแหน่ง ตำแหน่งทางคณะสงฆ์ ปีดำรงตำแหน่ง พระอธิการทองดี ฐิติสมฺปนฺโน   (คืนประคอง)  เจ้าอาวาส  (จร.)  - พ.ศ. 2547 - ปัจจุบัน 

 จำนวนพระภิกษุสามเณรจำพรรษา 

ปัจจุบันวัดทุ่งเศรษฐีมีพระภิกษุจำนวน 3 รูป  สามเณร 1 รูป  รวม 4 รูป

 รายนามพระภิกษุสงฆ์จำพรรษาปี พ.ศ. ๒๕๕๐ 

เรียงตามลำดับพรรษา

 ชื่อ ฉายา นามสกุล พรรษา วุฒิ หมายเหตุ พระอธิการทองดี  ฐิติสมฺปนฺโน   คืนประคอง ๑๑ น.ธ.เอก * เจ้าอาวาสวัดทุ่งเศรษฐี,* เจ้าสำนักศาสนศึกษาวัดทุ่งเศรษฐี,* ครูสอนพระปริยัติธรรม,* คู่สวดกรรมวาจาจารย์ พระพีรพล อภินนฺโท ประสิทธิคำ ๖ น.ธ.เอก * ครูสอนพระปริยัติธรรม,* คู่สวดกรรมวาจาจารย์ พระสุพจน์ ธมฺมวโร	 ตุ่นสายบู่	 ๓ น.ธ.โท * ครูสอนพระปริยัติธรรม สามเณรบรรหยัด	 - ตันจ่าง - - -

 ไวยาวัจกร 

ปัจจุบันวัดคุ้งตะเภามีไวยาวัจกร 2 ท่านคือ 

นายแจ้ว  บุญมาก แต่งตั้งเมื่อ พ.ศ. 2549 - ปัจจุบัน 

ส.อบต.เสน่ห์  ตันจ่าง  แต่งตั้งเมื่อ พ.ศ. 2549 - ปัจจุบัน
 อาณาเขตที่ตั้งวัด 

วัดทุ่งเศรษฐีมีพื้นที่ทั้งหมด 49 ไร่

 ทิศเหนือ จรดสระน้ำสาธารณะบ้านห้วยบง
 ทิศใต้ จรดโรงเรียนวัดทุ่งเศรษฐี
 ทิศตะวันออก จรดป่าชุมชนบ้านห้วยบง
 ทิศตะวันตก จรดบึงทุ่งกะโล่

 ศาสนสถาน-ถาวรวัตถุ 

 ข้อมูลจำเพาะ 

ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. ๑๒๑
# ฟุตบอลถ้วยพระราชทานประเภท ก. ประจำปี 2550
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2550 จัดขึ้นโดยนำทีมสโมสรฟุตบอลชลบุรี แชมป์ไทยแลนด์พรีเมียร์ลีก ฤดูกาลพ.ศ. 2549 - 2550 กับ ทีมสโมสรฟุตบอลธนาคารกรุงไทย รองแชมป์ เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
 ชิงชนะเลิศ 

ชลบุรี: GK 18  โกสินทร์ หทัยรัตนกุลDF 27  สุรัตน์ สุขะ DF 6  ณัฐพร พันธ์ฤทธิ์DF 25  ชลฑิตย์ จันทคามDF 3  ณัฐพงษ์ สมณะ MF 9  เอกพันธ์ อินทรเสน MF 8  ศราวุฒิ จันทพันธ์MF 17  เกรียงไกร พิมพ์รัตน์MF 7  อาทิตย์ สุนทรพิธ FW 11  Baga Jules  FW 10  พิภพ อ่อนโม้ (C)ตัวสำรอง:FW 12  เนย์ ฟาเบียโน DF 13  ไพศาล โพธิ์นา DF 29  เจษฏากร เหมแดง ผู้ฝึกสอน: จเด็จ มีลาภธ.กรุงไทย: GK 18  กฤษณะ กลั่นกลิ่นDF 30  ประดิษฐ์ สว่างศรีDF 6  อำนาจ แก้วเขียว (C)DF 20  ไกรเกียรติ เบียดตะคุDF 17  ศุภชัย คมศิลป์ MF 24  พีรพงศ์ พิชิตโชติรัตน์MF 7  อนนท์ บุญสุโขMF 10  พิชิตพงษ์ เฉยฉิวMF 16  ธนัตถ์ วงศ์ศุภลักษณ์ FW 11  ศรันย์ พรหมแก้ว FW 23  โคเน คาสซิมตัวสำรอง:FW 9  เรวัตร มีเรียน FW 12  ยุทธนา ไชยแก้ว FW 14  เมธี ปุ้งโพ ผู้ฝึกสอน: อรรถพล บุษปาคม

{| width=100% style="font-size: 90%"
| width=50% valign=top|
กติกา
90 นาที
ดวลยิงจุดโทษตัดสินถ้าในเวลาเสมอกัน

ดูเพิ่มเติม
ไทยแลนด์พรีเมียร์ลีก ฤดูกาล 2550
# ฟาโรห์สกอร์เปียนที่ 2
ฟาโรห์สกอร์เปียน หรือ สกอร์เปียนที่ 2 (อียิปต์โบราณ: น่าจะ Selk หรือ Weha) เป็นผู้ปกครองในอียิปต์ตอนบนสมัยก่อนราชวงศ์ (ประมาณ 3200–3000 ปีก่อนคริสต์ศักราช)

พระองค์เป็นผู้รวบรวมอาณาจักรอียิปต์ทั้งบนและใต้เข้าไว้ด้วยกัน ในราว 3,200 ปีก่อนคริสตกาล ในปลายยุคก่อนราชวงศ์ เป็นผู้ครองนครไทนิส (Thinis) ซึ่งตั้งอยู่บริเวณตอนกลางลุ่มน้ำไนล์ได้กรีฑาทัพ เข้ายึดครองนครรัฐต่าง ๆ ในอียิปต์บนและตั้งตนเป็นฟาโรห์แห่งอาณาจักรบน พระองค์ปรารถนาจะรวมอียิปต์เข้าด้วยกันแต่กลับสิ้นพระชนม์เสียก่อน โอรสของพระองค์ (ข้อนี้นักประวัติศาสตร์ยังไม่แน่ใจนักแต่จากหลักฐานที่มีแสดงว่าทั้งสองพระองค์น่าจะเกี่ยวดองกัน) ที่มีนามว่า นาเมอร์ (Namer) ได้สานต่อนโยบายและกรีฑาทัพเข้าโจมตีอียิปต์ล่าง จนกระทั่งมาถึงสมัยของ ฟาโรห์เมเนส (Menese) พระองค์สามารถผนวกทั้งสองอาณาจักรเข้าด้วยกันได้สำเร็จและ สถาปนาพระองค์ขึ้นเป็นฟาโรห์พระองค์แรกของอียิปต์โดยตั้งเมืองหลวงที่ เมมฟิส (Memphis) ซึ่งอยู่ตอนกลางของลุ่มน้ำไนล์ ซึ่งนักประวัติศาสตร์ได้นับฟาโรห์เมเนสเป็นฟาโรห์องค์แรกแห่งราชวงศ์ที่ 1 ของอาณาจักรอียิปต์โบราณ

 ในวัฒนธรรมร่วมสมัย 
  อิงจากประวัติศาสตร์อียิปต์สมัยนี้
มีการใช้พระนามของพระองค์ในภาพยนตร์ เดอะมัมมี่ รีเทิร์น ฟื้นชีพกองทัพมัมมี่ล้างโลก (2001) และภาคแยก เดอะ สกอร์เปี้ยน คิง ศึกราชันย์แผ่นดินเดือด (2002), อภินิหารศึกจอมราชันย์ (2008), เดอะ สกอร์เปี้ยน คิง 3 สงครามแค้นกู้บัลลังก์เดือด (2012) และ เดอะ สกอร์เปี้ยน คิง 4 ศึกชิงอำนาจจอมราชันย์ (2015).
# เมี่ยง
เมี่ยง สามารถหมายถึง

 อาหารชนิดหนึ่ง
 พรรณไม้ชนิดหนึ่ง
# โนรา
โนรา สามารถหมายถึง
 มโนราห์ นาฏศิลป์ประเภทหนึ่งของชาวไทยถิ่นใต้
 โนรา (พรรณไม้) พรรณไม้ชนิดหนึ่งในวงศ์โนรา (Malpighiaceae)
# เงาะป่า
เงาะป่า อาจหมายถึง

 เงาะป่า (วรรณคดี) พระราชนิพนธ์ในพระบาทสมเด็จพระจุลจอมเกล้าเจ้าอยู่หัว
 เงาะป่า (กลุ่มชาติพันธุ์) เรียกอีกอย่างว่า ซาไก
 เงาะป่า (พรรณไม้) พรรณไม้ชนิดหนึ่งในวงศ์มุ่นดอย (Elaeocarpaceae)
 เงาะป่า (ภาพยนตร์ไทย) ภาพยนตร์ไทยในปี พ.ศ. 2522
# แพ่ง
แพ่ง อาจหมายถึง

 กฎหมายแพ่ง เป็นกฎหมายเอกชนว่าด้วยสิทธิ หน้าที่และความเกี่ยวข้องระหว่างเอกชนต่อเอกชน
 แพ่ง (พรรณไม้) พรรณไม้ในวงศ์สมอ (Combretaceae) เรียกอีกอย่างว่า สะแกนา
# แสมสาร
แสมสาร อาจหมายถึง 

 เกาะแสมสาร เกาะแห่งหนึ่งในอ่าวไทย
 แสมสาร (พรรณไม้) พรรณไม้หนึ่งในวงศ์ไม้ประดู่ (วงศ์ถั่ว) (Leguminosae)
 ตำบลแสมสาร อำเภอสัตหีบ จังหวัดชลบุรี
# หัวแหวน
หัวแหวน สามารถหมายถึง

 องค์ประกอบหนึ่งของ แหวน
 หัวแหวน (พรรณไม้) พรรณไม้ในวงศ์ไม้ชมพู่ (Myrtaceae) 
 สิ่งของอันเป็นที่รัก ตามคำพังเพยที่ว่า "รักดั่งหัวแก้วหัวแหวน"
 สิ่งของสูงค่า หรือเป็นเอกในกลุ่มนั้นๆ (ความหมายเหมือน เพชรยอดมงกุฏ)
# เทศบาลตำบลหนองจอก
เทศบาลตำบลหนองจอก เป็นเทศบาลขนาดเล็กในอำเภอท่ายาง จังหวัดเพชรบุรี เดิมเป็นสุขาภิบาลหนองจอกประกาศกระทรวงมหาดไทย เรื่อง จัดตั้งสุขาภิบาลหนองจอก อำเภอท่ายาง จังหวัดเพชรบุรี เล่ม ๘๐ ตอน ๒๖ ง ประกาศ ณ วันที่ ๑๙ มีนาคม พ.ศ. ๒๕๐๖ หน้า ๗๐๕  ต่อมาได้รับการยกฐานะจากสุขาภิบาลหนองจอก เป็นเทศบาลตำบลหนองจอก ตามพระราชกฤษฎีกา เมื่อวันที่ 25 พฤษภาคม พ.ศ. 2542พระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. ๒๕๔๒  เล่มที่ ๑๑๖ ตอนที่ ๙ ก ประกาศ ณ วันที่ ๒๔ กุมภาพันธ์ พ.ศ. ๒๕๔๒

 ประวัติ 
ในอดีตหนองจอกเคยเป็นที่ตั้งของที่ว่าการอำเภอชะอำ โดยได้มีการย้ายที่ว่าการอำเภอนายาง มายังตำบลหนองจอก เมื่อ พ.ศ. 2457 เนื่องจากมีการสร้างสถานีรถไฟหนองจอกในตำบล ซึ่งอำนวยความสะดวกในการคมนาคม ดินเหมาะแก่การทำเกษตรกรรม และได้เปลี่ยนชื่อเป็นอำเภอหนองจอก ภายหลังสงครามมหาเอเชียบูรพา กระทรวงมหาดไทยได้ย้ายที่ว่าการอำเภอหนองจอกไปตั้งที่ตำบลชะอำ และได้เปลี่ยนเป็นอำเภอชะอำ เมื่อวันที่ 1 ตุลาคม พ.ศ. 2487 เพื่อสอดรับกับการเป็นแหล่งท่องเที่ยวตากอากาศชายทะเล ส่วนตำบลหนองจอกปัจจุบันอยู่ในความปกครองของอำเภอท่ายางจนถึงทุกวันนี้

จากการที่เคยเป็นที่ตั้งของที่ว่าการอำเภอศูนย์กลางของเขตปกครองในระดับ "อำเภอ" มาก่อน และมีสถานีรถไฟในการอำนวยความสะดวกแก่ประชาชนจึงทำให้เหมาะแก่การตั้งบ้านเรือนในพื้นที่นี้ การตั้งบ้านเรือนจึงมีความหนาแน่นระดับหนึ่งที่สามารถจัดตั้งเป็นสุขาภิบาลได้ กระทรวงมหาดไทยจึงได้พิจารณาจัดตั้งสุขาภิบาลหนองจอก เมื่อวันที่ 19 มีนาคม พ.ศ. 2506 และได้ยกฐานะเป็นเทศบาลตำบลหนองจอก เมื่อวันที่ 25 พฤษภาคม พ.ศ. 2542

 ภูมิศาสตร์ 
ภูมิประเทศของตำบลหนองจอกเป็นพื้นที่ราบ ลาดเทเล็กน้อย โดยมีความลาดเทจากทิศตะวันออกไปทางทิศตะวันตก ลักษณะภูมิอากาศมี 3 ฤดู อากาศร้อน ฝนตกตามฤดูกาล และหน้าหนาวไม่หนาวมาก อากาศอบอุ่น

 อาณาเขตพื้นที่ 
จำนวนหมู่บ้านที่รับผิดชอบมีจำนวน 4 หมู่บ้าน ได้แก่ หมู่ที่ 5 บ้านฝั่งห้วย, หมู่ที่ 6 บ้านหนองจอก, หมู่ที่ 7 บ้านดอนยี่พรม, หมู่ที่ 9 บ้านหนองจอก นอกนั้นจะเป็นพื้นที่ในความรับผิดชอบขององค์การบริหารส่วนตำบลหนองจอก

ตำบลหนองจอกเป็นตำบลหนึ่งใน 12 ตำบล ของอำเภอท่ายาง จังหวัดเพชรบุรี ห่างจากที่ว่าการอำเภอท่ายางไปทางทิศตะวันออก ประมาณ 12 กิโลเมตร มีอาณาเขตติดต่อกับตำบลต่าง ๆ ดังนี้คือ 

 ทิศเหนือ ติดต่อกับ ตำบลหนองขนานและตำบลดอนยาง อำเภอเมืองเพชรบุรี 
 ทิศใต้ ติดต่อกับ ตำบลหนองศาลาและตำบลนายาง อำเภอชะอำ
 ทิศตะวันออก ติดต่อกับ ตำบลปึกเตียน อำเภอท่ายาง
 ทิศตะวันตก ติดต่อกับ ตำบลมาบปลาเค้า อำเภอท่ายาง

 ผู้บริหารองค์กร 
 ลำดับ ชื่อ - นามสกุล ชื่อตำแหน่ง ช่วงเวลาดำรงตำแหน่ง หมายเหตุ ?  ไม่ทราบชื่อ  สุขาภิบาล  ไม่ทราบ - พ.ศ. 2542 ยกฐานะเป็นเทศบาลตำบล 1  นายสุรสีห์ ลิ้มลิขิตอักษร  นายกเทศมนตรี  พ.ศ. 2542 - พ.ศ. 2545  - 2  นายสุรสีห์ ลิ้มลิขิตอักษร  นายกเทศมนตรี  พ.ศ. 2545 - 1  มิถุนายน พ.ศ. 2548  - 3  นายจรัญ ไม้จันทร์  นายกเทศมนตรี  พ.ศ. 2548 - พ.ศ. 2552  - 4  นายสุรสีห์ ลิ้มลิขิตอักษร  นายกเทศมนตรี  พ.ศ. 2552 - พ.ศ. 2556  - 5  นายจรัญ ไม้จันทร์  นายกเทศมนตรี  พ.ศ. 2556 - ปัจจุบัน  - 

 การขนส่ง 
 ทางรถไฟสายใต้ – สถานีรถไฟหนองจอก
# อีริค จามิลี่
อีริค จามิลี่ (Eric Jamili) นักมวยสากลชาวฟิลิปปินส์ เกิดเมื่อ 20 พฤษภาคม พ.ศ. 2520 สถิติการชก 26 ครั้ง ชนะ 14 (น็อค 8) เสมอ 2 แพ้ 10
 ประวัติ 
จามิลีขึ้นชกมวยสากลอาชีพครั้งแรกเมื่อ 11 กุมภาพันธ์ พ.ศ. 2538 เสมอกับ แซนดี เบอร์กาซิโอ ที่ ฟิลิปปินส์ ในช่วงแรกชกแพ้บ้างชนะบ้าง จนได้ชิงแชมป์เงารุ่นมินิมัมเวท WBO เมื่อ 30 เมษายน พ.ศ. 2540 ชนะน็อค อินทนนท์ จ๊อกกี้ยิม ยก 1 ที่ฟิลิปปินส์ จากนั้นได้ขึ้นชิงแชมป์โลกรุ่นมินิมัมเวท WBO ที่ว่าง ชนะน็อค มิกกี คันเวล ยก 8 ที่ ลอนดอน ได้แชมป์โลกมาครอง แต่พอป้องกันแชมป์ครั้งแรก ก็เป็นฝ่ายแพ้น็อค เคอร์มิน กัวเดีย ยก 5 ที่สหรัฐ เสียแชมป์ไป

จากนั้น จามิลีได้ครองแชมป์เงารุ่นไลท์ฟลายเวท WBO โดยชนะคะแนน ฟาราโซนา ฟิเดลเมื่อ 12 กันยายน พ.ศ. 2541 และได้ชิงแชมป์โลกกับกัวเดียอีกครั้งเมื่อ 27 มีนาคม พ.ศ. 2542 ที่ สหรัฐ แต่ก็สู้ไม่ได้โดยจามิลีถูกชกลงไปนับแปดถึงสองครั้งก่อนจะแพ้คะแนนไปอีก จามิลีหันไปชิงแชมป์โลกรุ่นเดียวกันของสหพันธ์มวยนานาชาติเมื่อ 29 พฤษภาคม พ.ศ. 2542 ที่แอฟริกาใต้ ปรากฏว่าเป็นฝ่ายแพ้น็อค โซลานี เปเตโลแค่ยกแรกเท่านั้น จามิลียังคงชกมวยต่อมา จนขึ้นชิงแชมป์ WBO NABO ไม่สำเร็จเมื่อ 18 มกราคม พ.ศ. 2546 แพ้น็อค ฮูโก คาซาเรส ยก 3 ที่เม็กซิโก จามิลีก็แขวนนวมไป
 เกียรติประวัติ 

 แชมป์เงารุ่นมินิฟลายเวท WBO
 ชิง 30 เมษายน 2540 ชนะน็อค อินทนนท์ จ๊อกกี้ยิม ยก 1 ที่ มะนิลา
 สละแชมป์
 แชมป์โลกรุ่นมินิฟลายเวท WBO
 ชิง 19 ธันวาคม 2540 ชนะน็อค มิคกี้ คันต์เวล ยก 8 ที่ อังกฤษ
 เสียแชมป์ 30 พฤษภาคม 2541 แพ้น็อค เคอร์มิน กัวเดีย ยก 5 ที่ สหรัฐ
 แชมป์เงารุ่นไลท์ฟลายเวท WBO
 ชิง 12 กันยายน 2541 ชนะคะแนน ฟาราโซนา ฟิเดล ที่ ฟิลิปปินส์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิฟลายเวท WBO แพ้คะแนน เคอร์มิน กัวเดีย ที่ สหรัฐ
 ชิงแชมป์โลกรุ่นมินิฟลายเวท IBF เมื่อ 29 พฤษภาคม 2542 แพ้น็อค โซลานี่ เปเตโล ยก 1 ที่ แอฟริกาใต้
 ชิงแชมป์ WBO NABO รุ่นไลท์ฟลายเวทเมื่อ 18 มกราคม 2546 แพ้น็อค ฮูโก คาซาเรส ยก 3 ที่ เม็กซิโก